cyanic-selkie/wikianc huggingface dataset:
מריה לואיסה, דוכסית לוקה
ילדותה ונישואיה
בשנת 1795 הגיע לספרד בן דודה לודוביקו, נסיך הכתר של פארמה, על מנת להשלים את חינוכו ולשאת אשה. בתחילה היה אמור לודוביקו להתחתן עם אחותה מריה אמליה, אולם לבסוף בחר לשאת את מריה לואיסה, שאמנם הייתה רק בת 12, אך הייתה בעלת אופי עליז ומראה יותר טוב.
קונגרס וינה
במהלך הקונגרס יוצגו האינטרסים של מריה לואיסה על ידי השליח הספרדי המרקיז לברדור, אולם המרקיז היה אדם לא מוכשר ולא הצליח לקדם את האינטרסים של ספרד ושל מריה לואיסה. במהלך הקונגרס החליט קלמנס פון מטרניך שלא להחזיר את דוכסות פארמה לבית בורבון, אלא למסור אותה למריה לואיזה, ארכידוכסית אוסטריה, בתו של פרנץ הראשון, קיסר אוסטריה ואשתו של נפוליאון. מריה לואיסה התחננה בפני אחיה פרננדו השביעי, מלך ספרד, האפיפיור פיוס השביעי ואלכסנדר הראשון, קיסר רוסיה, ובסופו של דבר החליט הקונגרס לפצות את מריה לואיסה, והיא קיבלה את דוכסות לוקה הקטנה.
דוכסית לוקה
במהלך שלטונה היא קיימה עבודות ציבוריות בדוכסות, ושיפצה את מלון פאלאצו דוקאלה. מריה לואיסה שלטה בדוכסות בצורה אבסולוטית, שלא כמו שהוחלט בקונגרס וינה, אולם שלטונה לא היה ריאקציונרי, ובשנת 1823 אף אישרה חוקה לדוכסות.
קאלושין
יהודי קאלושין
יהודים ישבו בעיירה עוד לפני שהוכרזה כעיר, ועד אמצע המאה ה-18 היו כפופים לקהילת ונגרוב הסמוכה. בשנת 1920 פרעו ביהודי היישוב חיילי הצבא הכחול ורצחו 28 מהם.
בשואה
בסוף 1939, הובאו לעיירה למעלה מ-1,000 יהודים שגורשו מפביאניצה ומקאליש, עד שמספר יהודי העיירה הגיע לכ-4,000 איש, ואלו התגוררו בצפיפות רבה במספר בתים מועט בה, תוך תמותה גבוהה שלהם ממחלות. ראש היודנרט בעיירה, הרופא הציוני אברהם גמזו, הוצא להורג לאחר שסירב להיענות לדרישות הגרמנים לספק להם רשימות של יהודים למסירה. כך גם היה באשר לראש הקהילה, ראובן מיכלזון, אשר סירב להיענות לדרישת הגרמנים להסב בית כנסת בעיירה לאורוות סוסים. עד סוף 1939 הוטלו על יהודי העיירה גזירות שונות, ובהן חובת ענידת סרט זרוע מסומן במגן דוד.
שוש קורמוש
חזרה לציור, 1999–2001
בשלוש השנים האחרונות לחייה, כשנבצר ממנה לעבוד בחדר-חושך, שבה קורמוש לציור ואיתו לעבודה בצבע לאחר שנים בעבודה מונוכרמטית. היא ציירה שלוש סדרות ציורים הממשיכות מוטיבים בהם טיפלה בצילום. בסדרה אחת, לקחה קורמוש דימויים מהציור הקלאסי, מתקופות הרנסאנס והבארוק, ציור מערבי המבטא עבר תרבותי עשיר (בעזרת "חלון מנייר" מסגרה את הפרט אותו רצתה לבודד והעתיקה אותו). בסדרה השנייה ציירה חפצים, בדומה לחפצים המופיעים בצילומים, "כפוטוגרמות" לבנות על רקע תכלת. סדרת הציורים השלישית עסקה בדימויים של עננים, בעקבות העננים המופיעים ב"מונחים" ובהתבסס על תצלומי עבודה שצילמה.
פירסטנגרובה
היסטוריה
רוב בניית המחנה נעשתה על ידי יהודים. הם חיו במחנה לעובדי הכפייה היהודים שבשטח המכרה. בדו"ח מאוגוסט 1943 כבר לא צוין מספר היהודים שהועסקו בו. בתחילת ספטמבר 1943 האס אס החלו לשלוח אסירים, וככל הנראה גם אסירים גרמנים ששימשו כמנהלי עבודה, מאושוויץ למחנה פירסטנגרובה, שהופיע בגרמנית על המפות כ"לאגר סוד". ב-4 בספטמבר 1943, על פי דו"חות המנהלה מאושוויץ, 129 אסירים הועסקו במכרה פירסטנגרובה.
בספטמבר, נובמבר ודצמבר 1944, האסירים הרוסים והפולנים נשלחו למחנות הריכוז פלוסנבירג, בוכנוואלד ומאוטהאוזן. נכון ליום 17 בינואר 1945 נותרו במחנה 1,283 אסירים, רובם הגדול יהודים. ב-19 בינואר לאחר שהשמידו את רישומי המחנה, הובילו אנשי האס אס כאלף אסירים מחוץ למחנה לעבר גליוויץ. קור עז ודרכים מכוסות קרח הקשו על הצעדה, ואנשי סגל המחנה הרגו את אלה שהשתרכו מאחור. בערב ה-20 בינואר 1945, אסירי פירסטנגרובה הגיעו לתת-המחנה גליוויץ II, שם חברו לאסירים מאושוויץ מונוביץ ומתתי-מחנות אחרים. ביום שלמחרת, 21 בינואר, העמיסו אנשי האס אס כ-4,000 אסירים על רכבות משא למאוטהאוזן. הרשויות במאוטהאוזן סירבו לקלוט את הטרנספורט מפני שהמחנה היה עמוס מדי, אך הם שלחו את הטרנספורט לדורה-מיטלבאו, והאסירים הגיעו אליו ב-28 בינואר. מתוך 4,000 אסירים רק כ-3,500 מהם שרדו את המסע בן שבוע הימים.
מוקדמות גביע אפריקה לאומות 2021
מוקדמות גביע אפריקה לאומות 2021 היה טורניר שאורגן על ידי קונפדרציית הכדורגל של אפריקה שממנו נקבעו 24 הנבחרות העולות לטורניר גביע אפריקה לאומות 2021 שיערך בקמרון.
Songs from a Room
כהן אמר כי בחר במפיק המוזיקלי בוב ג'ונסטון על מנת להשיג צליל פשוט, שכהן חשב שיתאים לשיריו.
גרדנה
בגרדנה הייתה קהילה יהודית קטנה.
עונת 2018/2019 בלה ליגה
מליגת המשנה עלו ריאל ויאדוליד, ראיו ואייקנו ו-וסקה.
קבוצות
בעונה זו השתתפו 20 קבוצות: 17 קבוצות ששיחקו בעונה הקודמת, אליהן הצטרפו ראיו ואיקאנו, וסקה וריאל ואיאדוליד, שעלו מהליגה הספרדית השנייה. בתום העונה ירדו ראיו ואיקאנו, וסקה וז'ירונה לליגה השנייה.
כדורגלנים מצטיינים
פרסי LFP הוענקו ל:
קאסל בראבו
נשורת גרעינית שנוצרה מפגיעת הפיצוץ בקרקע התפזרה על תושבי האיים, ובנוסף תוצרי הפיצוץ יצרו נשורת של גז ואבק שהתפשטה עם הרוח על שטחים נרחבים בעולם. תושבי האי פונו באופן בלתי מתוכנן, רק שלושה ימים לאחר הפיצוץ, וסבלו ממחלות רדיואקטיביות. כמו כן נפגעה מהזיהום גם סירת דייגים יפנית, שהייתה בקרבת מקום. עוצמת הפיצוץ גרמה לתגובה בין לאומית כנגד ניסויים גרעיניים באטמוספירה, ובסופו של דבר הובילה להחלטה להפסיק ניסויים בפצצות מימן.
גיורא בר דעה
ביוגרפיה
בר דעה הוא בוגר תוכנית המנהלים באוניברסיטת הרווארד. הוא משמש כיו"ר הוועד המנהל של עמותת ער"ן מיוני 2016. בנוסף הוא חבר המועצה הציבורית של "בית נועם" וסגן יו"ר תנועת מכבי העולמית.
חיים אישיים
נשוי לענת אותה הכיר בעת שירותם הצבאי במחנה 80 ולהם שלושה ילדים, מתגורר במושב בית יהושע. בנו ניר בר דעה משמש מנכ"ל משותף של ברידג'ווטר, קרן גידור מהמובילות בעולם. בנו גל בר דעה משמש כמנכ"ל ONE ZERO.
לא רק בלונדינית
מחזמר
הסרט עובד למחזמר וב-2007 עלה על במות ברודוויי והיה מועמד לפרס טוני. ב-2008 עמד המחזמר במוקד תוכנית מציאות של MTV בשם "Legally Blonde – The Musical: The Search for Elle Woods" (בתרגום חופשי לעברית "לא רק בלונדינית – המחזמר: החיפוש אחר אל וודס") שבמסגרתה התחרו שחקניות על התפקיד הראשי לעיני המצלמה.
סאני בוי
לאחר צאת האלבום הראשון, נודע סאני על היכולות המוזיקליות והאומנותיות שלו. סאני בוי משלב את כישורי הכתיבה שלו ואת יכולת השירה שלו בעבודתו, ובכך הוא זוכה להערכת עמיתיו.
נובוסטי נדלי
היסטוריה
עם כתבות העיתון בעבר נמנו חברות הכנסת ד"ר מרינה סולודקין ונינו אבסדזה.
קרלוס פואבלה
מותו
פואבלה נפטר בהוואנה ב-12 ביולי 1989 אחרי מחלה ארוכה. אפרו הועבר לעיר מולדתו ב-1994. נקבע שם שלט לזכרו:
האבן השחורה
האבן השחורה (ערבית: الحجر الأسود; תעתיק מדויק: אַלְחַגַ'ר אלְאַסְוַד) היא אבן הנמצאת בפינה המזרחית של מבנה הכעבה הממוקם במרכז המסגד הגדול שבמכה, ערב הסעודית. המוסלמים מתייחסים אליו כאל שריד מקודש אסלאמי, כאשר לפי המסורת המוסלמית, היה קיים עוד בזמנם של אדם וחוה.
תיאור פיזי
במאה העשירית, צופה תיאר את האבן באורך אמה אחת. בתחילת המאה ה-17, תועדו ממדיה כ-1.5 יארדים (1.4 מטרים) על 1.33 יארדים (1.22 מטרים). לפי עלי ביי בן המאה ה-18, אורך האבן היה 42 אינצ'ים (1.1 מטרים) ואילו מוחמד עלי פאשה דיווח כי ממדי האבן 2.5 רגל (0.76 מטרים) לאורך ו-1.5 רגל (0.46 מטרים) לרוחב.
מרטיניק
היסטוריה
האי נכבש לראשונה על ידי צרפת בשנת 1635. לאורך כל שנות השלטון הצרפתי במקום שימש האי כמקור לאספקת סוכר, קפה, רום וקקאו. שבויים אפריקאים ממערב אפריקה הובאו למקום כעבדים והם האבות של מרבית האוכלוסייה באי כיום.
כלכלה
הכלכלה במרטיניק מבוססת בעיקרה על גידול קנה סוכר, בננות, תיירות וכן ייצור נורות. החקלאות מהווה כ-6% מהתל"ג והתעשייה הזעירה, כ-11%. בשנים האחרונות ישנו גידול בענפי קני-הסוכר והבננות, כאשר מרבית הסוכר משמש ליצור רום והבננות נשלחות ברובן לצרפת.
באד הומבורג
ימי הביניים
שם העיר "הומבורג" מקורו ב"טירת הוהנברג" (Hohenberg "הר גבוה") השוכנת על ההר מעל הומבורג. הסיומת "פור דר ההה" הופיעה כנראה לראשונה בכתובים במסמך מ-1528 והתייחסה למיקומה של העיר למרגלות הרי הטאונוס.
ב-1622 נוסדה רוזנות הסן-הומבורג, שעיר הבירה שלה הייתה באד-הומבורג. הרוזנות הוקמה בידי פרידריך הראשון, רוזן הסן-הומבורג, בנו הצעיר של גאורג הראשון, רוזן הסן-דרמשטאדט, על חלק משטחי אביו שירש אחיו הגדול לודוויג. את הזכות להקים את הרוזנות, שהייתה כפופה לרוזנות הסן-דרמשטאדט, קיבל פרידריך מאחיו תמורת תשלום. ב-1668 הפכ רוזנות הסן-הומבורג לרוזנות עצמאית. אחד מצאצאיו, פרידריך השני (1708-1680) זכה לפרסום כנסיך מהומבורג. כגנרל על כוחות ברנדנבורג הוא תקף את הצבא השוודי בקרב פהרבלין (Fehrbellin). הניצחון בקרב ביסס את מעמדו של בית ברנדנבורג-פרוסיה ושימש מקור לרומן "Prinz Friedrich von Homburg oder die Schlacht bei Fehrbellin" שכתב היינריך פון קלייסט. ב-1806, איחד נפוליאון את באד הומבורג לתוך הדוכסות הגדולה של הסן, והרוזנות איבדה את עצמאותה, אך בקונגרס וינה ב-1815 היא קיבלה שוב את עצמאותה כמדינה בתוך הקונפדרציה הגרמנית. ב-1866 מת רוזן באד-הומבורג ללא יורשים, ומרבית שטחי הרוזנות, לרבות העיר באד-הומבורג, הועברו שוב לדוכסות הגדולה של הסן, אך חודשים מספר לאחר מכן, כתוצאה ממלחמת שבעת השבועות בין אוסטריה לפרוסיה וכחלק משלום פראג, סופחה הומבורג לשלטון פרוסיה.
עיר ספא ומשכן קיסרי
תעשיית הספא החלה עם גילוי "מעיין אליזבת" (Elisabethenbrunnen) ב-1834, אם כי הקידומת באד ניתנה לעיר רק ב-1912. בניין הספא והקזינו הראשון בהומבורג נבנו בשנים 1842-1841 על ידי האחים פרנסואה (François 1877-1806) ולואי בלאן (Louis Blanc 1852-1806), שאחר כך רכשו את הקזינו במונטה קרלו, ומשום כך מכנים לעיתים את הקזינו של באד הומבורג "האם של מונטה קרלו". הקזינו נסגר ב-1873 בשל החוק הפרוסי שאסר הימורים, ונפתח מחדש רק אחרי מלחמת העולם השנייה ב-1949-1948. ב-1860 חוברה העיר לפרנקפורט באמצעות מסילת רכבת ה"הומבורגר באן" (Homburger Bahn).
המלך צ'וללונגקורן מסיאם (כיום תאילנד) שלח ביתן גן תאי בהכרת תודה על מרפא מוצלח. הביתן הוקם ב-1914.
ג'וזף ודרברן
ביוגרפיה
ב-1909 חזר לארצות הברית, כ"עוזר הוראה" במחלקה למתמטיקה באוניברסיטת פרינסטון. נשיא פרינסטון דאז, וודרו וילסון, ביקש לקדם את מעמדה של האוניברסיטה כמוסד מחקרי, ויצר 50 משרות של חוקרים צעירים שיהיו אחראים כל אחד למספר קטן של תלמידי תואר ראשון. לצד ודרברן, מונו גם ובלן, ג'ורג' בירקהוף, ואחרים. ידידיו תארו תקופה זו כמאושרת, רצופת פעילות ספורט וטיולים ביערות שבסביבת פרינסטון. עם פרוץ מלחמת העולם הראשונה, ודרברן התגייס כטוראי לצבא הבריטי. הוא היה הראשון בפרינסטון להתנדב לשירות, ושירת הזמן הארוך ביותר מבין חברי הסגל. בזמן שירותו כקפטן בגדוד סקר השדה הרביעי בצרפת, פיתח מכשור לאיכון באמצעות קול של ארטילריית האויב.
אאוג'ניו מונטאלה
אֵאוּגֶ'נְיוֹ מוֹנְטָאלֶה (באיטלקית: Eugenio Montale; 12 באוקטובר 1896 – 12 בספטמבר 1981) היה משורר איטלקי, עורך ספרותי ומתרגם, זוכה פרס נובל לספרות לשנת 1975.
שירתו
תוצאותיה האבסורדיות של מלחמת העולם הראשונה (דבר לא הושג; וכפי שפרדיננד פוש אמר חוזה ורסאי אינו הסיום, אלא הפסקת אש זמנית) באה לידי ביטוי בחלקים שונים של עולם האמנות, לדוגמה דאדא או דה סטייל. באיטליה, בין המשוררים, היא התבטאה בצורת חברה הרמטית, המתייחסת לתורת ההרמטיציזם שהיווה ככל הנראה את ההשראה לשם. תפוקת קבוצת השירה היה שירים יצירתיים של איגיון מוחלט, כך הם שיקפו את האבסורד של "מלחמת קץ כל המלחמות". עליית שלטון הפשיזם השפיעה על מונטאלה עמוקות, אם כי ברמה הלא מודעת, כפי שהדבר ניכר באסופת השירה הראשונה שלו Ossi di seppia (עצמות דיונון), שהופיעה ב-1925.
ההופעה של נוף הים התיכון ושל ארץ הולדתו ליגוריה הפגינה נוכחות חזקה בשיריו הראשונים: מחוזותיהם הגאוגרפיים של השראתו של מונטאלה היו חזות חיצונית של מעין "הסתגרות עצמית" לנוכח האירועים המלנכוליים שגעשו סביבו. הרובד החברתי, והמעמד הליברלי והתרבותי מהם ינק חידדו את רגישותו לתופעות הטבע. הבדידות האישית בה היה נתון הניעה אותו לקיים שיח עם תופעות טבע מינוריות שרווחו בליגוריה, או עם האופק הרחוק והמחייה, הים. מונטאלה כתב כי הטבע הוא "מחוספס, צר ומסנוור". הים הוא "תוסס" ומעורר את הקריאה ההיפנוטית, אותה מביא עמו רק הים התיכון בשעות מסוימות. בחיים שנדמו ככישלון חרוץ מראשיתם ממש, נדמה היה כי הטבע העניק למונטאלה תחושת כבוד עמוק, אותה חווים אלו הקוראים את שיריו.
פוריות יצירתית
בדרכו היצירתית של מונטאלה נערמו מכשולים בדמותם של בעיות כלכליות והליכה בזרם שכפו עליו השלטונות. חרף זאת הוא הוציא לאור בשנת 1939 בפירנצה את המשובחת שבאנתולוגיות שלו, Occasioni. בין השנים 1933 ל-1938 התוודע לאירמה ברנדייס, חוקרת יהודייה-אמריקאית שהתמחתה בדנטה אליגיירי והזדמנה מפעם לפעם לביקורים קצרים באיטליה בטרם שבה לארצות הברית. לאחר שמונטאלה התאהב בברנדייס, פסקו זיכרונותיו ממנה להיות ספרותיים, והיא נהייתה מקור השראתו כמו ביאטריצ'ה של דנטה. Le occasioni מכיל רמיזות רבות לברנדייס, שם היא מכונה קליציה. פרנקו פורטיני סבור כי יצירותיו של מונטאלה Ossi di Seppia ו-Occasioni הן פסגת היצירה הספרותית האיטלקית בכל המאה ה-20.
Boy with Luv
רקע ופרסום
ב-11 במרץ 2019 הכריזה הלהקה על פרסומו העתידי של האלבום, Map of the Soul: Persona. ב-7 באפריל פורסם טייזר לסינגל המוביל באלבום, בו נחשף ששם הסינגל יהיה Boy with Luv ושהזמרת האמריקאית הלסי תשתתף בו. ב-10 באפריל פורסם קטע קצר מתוך השיר.
בוץ
הבוץ מהווה בית גידול למספר רב של בעלי חיים, כמו תולעים, חלזונות, צפרדעים, צדפות, סרטנים. בעלי חיים אחרים, כמו חזירים ופילים, מתרחצים בבוץ כדי לצנן את עורם ולהגן על עצמם מפני חום השמש.
Mamma
בשנת 1967 השיר הוקלט בגרמנית, הולנדית ואנגלית על ידי זמר הולנדי היינצ'ה. הקלטה זו נמכרה ביותר ממיליון העתקים וזכתה לתואר "תקליט הזהב" בהולנד.
ויצו
מהקמת המדינה ועד היום
לאחר הקמת המדינה בשנת 1949 הועבר המשרד הראשי של ויצו מלונדון לתל אביב. עם הקמת המדינה, תפקידים רבים שמולאו על ידי ארגונים התנדבותיים הועברו לידי הממשלה. ויצו ויתרה על חלק מהשירותים והמוסדות אותם יצרה, כמו טיפות חלב, שירותי העבודה הסוציאלית והדרכה חקלאית. עם זאת, בהשענותה על תרומות מחו"ל ועל מתנדבות, המשיכה ויצו לספק שירותים משלימים לשירותים הממלכתיים. לצד המשך הפעילות בתחום הסיוע לעולים, החינוך וההכשרה והסיוע החברתי, נכנסה ויצו לתחומים חדשים כמו סיוע לחיילות וחיילי צה"ל ולמשפחות השכולות, פעילות בקרב אוכלוסיות לא-יהודיות בישראל וסיוע לקשישים ולמשפחות במצוקה
קורט גרוט
אלוף עולם
באליפות העולם בשחייה שנערכה בפרת' אוסטרליה, בשנת 1998 זכה גרוט במדליית זהב במשחה ל-200 מטר חזה בתוצאה של 2:13.40 דקות, לפני ג'אן כריסטוף סארנין מצרפת (2:13.42 דקות) ונורברט רוז'ה מהונגריה (2:13.59 דקות), במדליית כסף במשחה שליחים 4x100 מטר מעורב בתוצאה של 3:38.56 דקות, אחרי אוסטרליה (3:37.98 דקות) ולפני הונגריה (3:39.53 דקות) ובמדליית ארד במשחה ל-100 מטר חזה בתוצאה של 1:01.93 דקות, אחרי פרד דבורגרייב מבלגיה (1:01.34 דקות) וזנג קוויליאנג מסין (1:01.76 דקות).
חג'ר אל-חטים
חכמי הדת בימיו הראשונים של האסלאם סברו כי שמירת אל-חטים כמקום קדוש גם באסלאם תעודד שבטים ערביים פגאניים להצטרף לדת החדשה, ותצמצם את מידת התנגדותם לאסלאם. עם זאת, לאורך הדורות היה ניסיון מצד חכמי ההלכה להעניק ייחוד אסלאמי למקום, ולאסור על עריכתם של מנהגים פגאניים שנראו כסותרים לחלוטין את האסלאם. אחת הסיבות לניסיון לאסור על הטקסים הייתה כדי לעמוד בפולמוס הדתי והפילוסופי שנערך בין זרם המועתזילה הרציונלי לבין הזרמים השיעיים והסוניים האדוקים. המועתזילה, שנקבע כזרם העיקרי של האסלאם בתקופת הח'ליף העבאסי אל-מאמון, והיה זרם דומיננטי בתקופת התגבשות האסלאם, טען כי אין צורך בקידוש המקום בשל עברו הפגאני ובגלל אי אזכורו בקוראן. טענות אלה הובילו הן את הסונים והן את השיעים לפרש פסוקים מתוך הקוראן שנגעו לישמעאל בצורה שקשרה את הפסוקים האלה עם אל-חטים, ובכך לטעון כי המקום נזכר בקוראן.
כיום, התפילה ליד אל-חטים היא אחד הטקסים במסגרת העלייה לרגל לכעבה. מאמינים שמרנים מקפידים בעת התפילה במקום לצטט את הפסוקים הקושרים את בניית הכעבה עם ישמעאל ואברהם. כמו כן, מרבים מאמינים רבים לבקש בקשות אישיות שנוגעות לשיפור מצבם החומרי לצד בקשות מחילה והודאה.
בודהה טיאן טאן
תיאור הפסל
במבנה המוזאון בבסיס הפסל מוצג שריד המשויך לגאוטמה בודהה.
ליליאן בורד
ביוגרפיה
בורד נולדה בדרבן, דרום אפריקה. לבורד אחות תאומה בשם אירן. בשנת 1947, כשנה לפני הולדתן, היגרו הוריה, ג'ורג' ופרנסס בורד, ממנצ'סטר, אנגליה לדרום אפריקה יחד עם אחיה הבכור, ג'ורג' אלפרד. שנתיים לאחר הולדתה, חזרה המשפחה למנצ'סטר ובשנת 1956 עברה המשפחה לאילינג, פרבר של לונדון.
1966
באליפות בריטניה שנערכה בשנת 1966 סיימה בורד במקום רביעי בריצת 440 יארד בשיא אירופה לנערות עד גיל 17 של 54.6 שניות. במשחקי חבר העמים שנערכו בקינגסטון, ג'מייקה בתחילת אוגוסט אותה שנה היא סיימה במקום חמישי בריצת 440 יארד בתוצאה של 54.7 שניות.
לואיז ריינר
לואיז ריינר (בגרמנית: Luise Rainer; 12 בינואר 1910 – 30 בדצמבר 2014) הייתה שחקנית יהודייה-גרמנייה שזכתה פעמיים ברציפות בפרס אוסקר לשחקנית הטובה ביותר.
בשארית חייה התגוררה בעיר לונדון ונפטרה מדלקת ריאות בגיל 104.
שטפן ליינר
קריירת מועדונים
ליינר החל את הקריירה שלו בקבוצה המקומית SV סקירשן. בשנת 2010 שיחק בקבוצה המשנית של רד בול זלצבורג. בעונת 2011/12 הושאל לגרודיג. בשנת 2012 חזר לזלצבורג שם שיחק בקבוצת הבת שלה, לייפרינג.
לוריין
ראו גם
}}
יקום מיקי מאוס
ההיבט העקבי ביותר של יקום מיקי מאוס הוא הדמויות. הידועים ביותר כוללים את מיני חברתו של מיקי, פלוטו כלב המחמד, החברים גופי, הוראס הורסקולר וקלרבל הפרה והאויב פיט. חלק מההפקות של דיסני משלבות דמויות מסרטי הנפשה אחרים של דיסני, כמו "יום רחצה" (1946), שבו מופיע החתול פיגארו מהסרט "פינוקיו" כחתולהּ של מיני (נהפך להיות חיית המחמד החוזרת שלה במספר הפקות), "חג שמח מיקי מאוס" (1983), ובאופן נרחב ביותר - "בית העכבר" (2001–2003).
פיתוח המשכיות
בתחילה הופקו קומיקס של דיסני בארצות הברית. עם השנים, הביקוש לקומיקסים הללו הפך בסופו של דבר כל כך אינטנסיבי עד שסיפורים נוצרו בארצות הברית אך ורק לצריכה זרה. דיסני העניקה רישיון לדמויות שלה למפרסמים זרים. כתוצאה מכך, סיפורי קומיקס רבים של דיסני נוצרו על ידי סופרים אירופאים או אמריקה הלטינית, מה שגרם ליותר פערי המשכיות ולווריאציות מקומיות של היקומים של מיקי מאוס ודונלד דאק. חלק מהדמויות הפכו פופולריות יותר בחו"ל מאשר בארצות הברית, בעוד שחלקן הופיעו ושימשו אך ורק בסיפורים זרים.
החווה של מיקי
ברצועת הקומיקס של מיקי מאוס, החווה של מיקי הייתה ככל הנראה ממוקמת במערב התיכון של ארצות הברית, כפי שעולה מהערות של דמויות שהגיעו "מערבה" לעמק המוות וכדי ללכת "חזרה למזרח" כדי לנהל עסקים וכו'. סביבה זו שיקפה את ילדותו של וולט דיסני עצמו במיזורי וכמו דיסני, מיקי עבר בסופו של דבר לעיר, למרות שהוא לעולם לא שוכח את שורשיו. מיקי לפעמים מאזכר את חייו "אז בחווה".
העיר של מיקי
מיקום עירו של מיקי הוא בקליסוטה ומיקומו ביחס לדאקברג (הערים נמצאות לא רחוקות אחת מהשנייה) היה נושא להשערות בשלבים מוקדמים, אך טופלו באופן עקבי בפרסומים אמריקאים משנת 2003 ואילך.
פרסי ופטרישיה פיג
לאחר הופעתם בסרטים קצרים, הם החלו להופיע בקומיקס, אך שתי הדמויות לא הופיעו שוב בהנפשה עד 1983, בסרט "חג שמח מיקי מאוס", נראים לזמן קצר רוקדים במסיבה של פיזיוויג.
מורטי ופרדי פילדמאוס
בשנת 1943 פרדי נעלם מרצועת הקומיקס של מיקי מאוס כי גוטפרדסון חשב שהאחיינים יותר מדי דומים. היו לו תוכניות להחזיר את פרדי מאוחר יותר כעכבר ממושקף, אינטלקטואלי ותולעת ספרים עם מצחייה ומעיל עם ההסבר שהוא לא היה עקב כך שהיה בבית הספר. עם זאת, גוטפרדסון מעולם לא הספיק להחזיר את פרדי ומורטי נשאר בקומיקס לבד. מורטי הוצג מדי פעם עם חברו הטוב ביותר אלווין ועם אהובתו מילי, שניהם כלבים מואנשים. עם זאת, פרדי מעולם לא נעלם מחוברות הקומיקס. הופעות אחרונות שלהם בקומיקס מציגות את מורטי ופרדי כשחקני כדורגל (מוכשרים מאוד), ואת אמם כתומכת כדורגל. מדי פעם מורטי ופרדי גם מתעמתים מול היריבים שלהם מלודי, אחייניתה של מיני מאוס וצמד אחייניו התאומים הפרחחים של פיט, פיירינו ופיירטו. אין לבלבל את מורטי עם השם שהוצע במקור לדמותו של מיקי, "מורטימר מאוס", או יריבו של מיקי בעל השם מורטימר מאוס, או דודה העשיר של מיני, דוד מורטימר. מורטי הוא דמות שניתן לשחק במשחק הפלייסטיישן 2 "Disney Golf".
מילי ומלודי מאוס
עם זאת, לפחות בסיפור איטלקי או ברזילאי אחד אחר למיני הייתה אחיינית נוספת בשם זיזי (לא ידוע אם זה היה השם של תאומתה של מלודי או סתם שם אחר למלודי). באמריקה, האחייניות התאומות של מיני הופיעו בשני שמות: מילי ומלודי ופמי ותמי. למרות שכותב הקומיקסים הללו אינו ידוע, שניהן אוירו על ידי פול מורי, שלעיתים רחוקות עבד עם דמויות שנשאו את אותם שמות גם אם לכאורה היו אותן דמויות. באיטליה, יש עוד זוג של אחייניות תאומות, לילי וטיני, שנמצאות בשנות העשרה שלהן. האחייניות המתבגרות הללו עדיין לא הופיעו בקומיקס בארצות הברית.
פנטום הכתם
ללא מסכה, לפנטום הכתם יש פנים כחושות עם אף ארוך ושפם ארוך ודק - לא שונה מוולט דיסני עצמו.
בוץ' הבולדוג
כלב בולדוג אפור ואויבו של פלוטו. הוא הופיע לראשונה בסרט "צרות עד העצם" (1940) שבו פלוטו מנסה לגנוב את העצם שלו. מאז בוץ' משמש כדמות עוינת בסרטים של פלוטו. לפעמים, הוא מתחרה בפלוטו על חיבתה של דיינה התחש. הבעלים שלו מעולם לא הופיע בסרטים הקצרים, אבל בסדרה "מועדון החברים של מיקי מאוס", הבעלים האמיתי שלו מתגלה כפיט, אויבו המושבע של מיקי.
זאב מתתיהו פרל
קורות חיים
ב-1942 רכשו זאב פרל ויהודה מייברג את בניני הקולג' בצפת מהמיסיון האנגלי והעבירו את הרכוש לקרן הקיימת ולקופ"ח של ההסתדרות. לימים הפך המקום לבית ההבראה של ההסתדרות, "בית בוסל". פעל לרכישת מלון "סיטדל" ורכישת הכנסייה של המיסיון הסקוטי, שעל פסגת "המצודה". בראשית שנות הארבעים היה שותף למאמצים של החברה לפיתוח צפת לחבר את צפת לרשת החשמל הארצית ונתן ערבות עצמית למטרה זו.
האלבומים הנמכרים ביותר בכל הזמנים
על פי ספר השיאים של גינס, Thriller, של מייקל ג'קסון, הוא האלבום הנמכר ביותר בכל הזמנים. מכירות האלבום מוערכות בכ-66 מיליון עותקים. בנוסף, לג'קסון יש את מספר האלבומים הגבוה ביותר ברשימה (5). סלין דיון ממוקמת במקום השני עם ארבעה אלבומים.
כלי שמלאכתו לאיסור
כלי שמלאכתו לאיסור ולהיתר
כלי שמשתמשים בו גם להיתר, אם עיקר מלאכתו היא לאיסור ורק באופן עראי משתמשים בו לצורך ההיתר הוא נחשב כלי שמלאכתו לאיסור, אבל אם הוא עשוי לצורך שימוש לאיסור ולהיתר מותר לטלטל אותו בשבת ודינו ככלי שמלאכתו להיתר, שמותר לטלטל אותו לכל צורך שהוא ואפילו לצורך שמירה על הכלי עצמו (אבל לא שלא לצורך כלל).
מגפת הקורונה באפריקה
אתיופיה
למרות ההחמרה במצב הבריאותי במדינות רבות, אתיופיה בחרה שלא לבצע איסורי נסיעה, וזאת בטענה ש"ב-134 מדינות ויותר כבר התפרץ הנגיף ואיסורי נסיעה לא יעזרו יותר". ב-15 במרץ 2020 דווחו על שלושה מקרי הידבקות נוספים. עוד דווח כי שלושת הנדבקים באו במגע עם הנדבק הראשון במדינה. ב-16 במרץ, פורסם כי מקרי ההידבקות באתיופיה עלה לחמישה מקרים בסך הכול. באותו היום הודיע משרד ראש הממשלה כי בתי ספר, אירועי ספורט ואירועים ציבוריים יושעו למשך 15 ימים. נכון ל.. מספר המתים הוא ומספר הנדבקים הוא  כעת ו נדבקים הבריאו.
בורקינה פאסו
מגפת הקורונה התפשטה לבורקינה פאסו ב-9 במרץ 2020. מקרה ההידבקות הראשון בבורקינה פאסו פורסם ב-9 במרץ 2020.
גינאה
מגפת הקורונה התפשטה לגינאה ב-13 במרץ 2020, אז דווח על המקרה הראשון המאושר של הנגיף. אזרח בלגי שעובד במשלחת של האיחוד האירופי בגינאה נמצא נושא את נגיף הקורונה.
ציר זמן
המקרה הראשון של המדינה הוכרז ב־14 במרץ, גבר איטלקי בן 74 שחזר לרפובליקה המרכז אפריקאית ממילאנו, איטליה. נכון ל.. מספר המתים הוא ומספר הנדבקים הוא  כעת ו נדבקים הבריאו.
לסוטו
מגפת הקורונה פרצה בלסוטו ב-13 במאי 2020.
מצרים
מגפת הקורונה, בה חלו רבים במחלת נגיף הקורונה במצרים, התפשטה אל המדינה באמצע פברואר 2020.
ציר זמן
ב־23 במרץ הכריזה סנגל על מצב חירום. נכון ל.. מספר המתים הוא ומספר הנדבקים הוא  כעת ו נדבקים הבריאו.
יבגני רילוב
יבגני מיכאילוביץ' רילוב (ברוסית: Евгений Михайлович Рылов; נולד ב-23 בספטמבר 1996) הוא שחיין רוסי, הוא האלוף האולימפי (טוקיו 2020) במשחים ל-100 מטר גב ול-200 מטר גב, פעמיים ברציפות אלוף העולם (בודפשט 2017 וקוואנגג'ו 2019) ואלוף אירופה (גלאזגו 2018) במשחה ל-200 מטר גב.
אלוף עולם
באליפות העולם שנערכה בבודפשט, הונגריה באוגוסט 2017 זכה רילוב בשתי מדליות, זהב וארד. מדליית זהב במשחה ל-200 מטר גב בשיא אירופה חדש של 1:53.61 דקות, לפני ראיין מרפי (1:54.21 דקות) וג'ייקוב פלבי (1:55.06 דקות), שניהם מארצות הברית. מדליית ארד במשחה שליחים 4x100 מטר מעורב בשיא לאומי חדש של 3:29.76 דקות, אחרי ארצות הברית (3:27.91 דקות) ובריטניה (3:28.95 דקות), הוא שחה את סגנון הגב בתוצאה של 52.89 שניות.
יאנוש ליקאי
יאנוש ליקאי (במקור לייטנר, בהונגרית: Lékai János; השתמש גם בשמות ספרותיים: קרש, יאנוש לאסן, ג'והן לאסן, ואראז'דין, 17 ביוני 1895 - ניו יורק, 17 ביולי 1925) היה סופר, עיתונאי, עורך עיתון, פוליטיקאי, פובליציסט, יהודי-הונגרי אשר כחבר בחוג גלילאו ביצע ניסיון התנקשות שלא הצליח בראש ממשלת הונגריה אישטוואן טיסה בתקופת מלחמת העולם הראשונה.
מסד נתונים יחסי
יחסים בין הטבלאות
מסד נתונים מכיל בדרך כלל טבלאות רבות, המקושרות באמצעות מפתחות. לתרשים שמבטא את כל הקשרים בין הטבלאות השונות קוראים דיאגרמה, מבנה חשוב בהגדרת מסד הנתונים הוא "תרשים קשרי ישויות" (ERD - Entity Relationship Diagrams) שבו מתארים את כל הטבלאות והיחסים שהם מקיימים. תרשים זה נעשה בדרך כלל בשלב הניתוח והתכנון של המסד ומהווה בסיס למימוש.
יום מעשים טובים
מסביב לעולם
בשנת 2011, החלה פעילות של יום המעשים הטובים גם מחוץ לישראל.
בישראל
עיריות, חברות ועמותות בכל רחבי הארץ משתתפות בארגון פעילויות מיוחדות בקהילותיהן, שיפוץ או צביעת מבנים, בניית גינות קהילתיות והתנדבות בדרכים רבות נוספות לאוכלוסיות נזקקות.
שניאור זק"ש
פועלו ויצירתו
כתיבתו של זק"ש לא הייתה בנויה ומסודרת. הוא התקשה להתחיל בכתיבת חיבורים, ומשהתחיל - התקשה לסיים. יש לו נטייה להאריך בדברים מיותרים ולסטות מהעניין. משום כך אין מהווים ספריו נקודת ציון במחקר. גם כתבי העת שהחל להוציא יצאו פעם או פעמיים ופסקו. בין הספרים שפרסם: כמה מכתביו נדפסו שוב, חלקם במהדורות צילום, במאה העשרים.
מערבולת
ניתוח
כוח העילוי ליחידת מוטה הפועל על גוף בשדה זרימה דו-ממדי ללא צמיגות, על פי משפט קוטה-יוקובסקי, הוא מכפלת הסירקולציה בצפיפות הזורם \ \rho ובמהירות הגוף ביחס לזרם החופשי (free-stream) \ V: העילוי נוצר על פי המהירות היחסית בין הגוף לזורם, כלומר בין אם הזורם הוא בעל זרימה רוטציונית ובין אם הגוף עצמו מסתובב. תופעת יצירת העילוי באמצעות גוף מסתובב נקראת אפקט מגנוס (Magnus effect). הסירקולציה סביב כנף היא סופית, וקשורה לערבוליות של שכבת הגבול. מחוץ לשכבת הגבול הערבוליות מתאפסת ולכן הסירקולציה קבועה.
נקודת גרגורי (איי שטלנד הדרומיים)
גילוי ומיפוי הנקודה
הנקודה צולמה מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1955–1956.
יחסי אנגולה–סרביה
שיתופי פעולה
ב-2011 ציין שר ההגנה של סרביה, בפגישה בלואנדה, כי סרביה מנהלת משא ומתן עם שלטונות אנגולה לבניית בית חולים צבאי חדש באנגולה.
אלעזר פלקלס
מתשובותיו
הרב פלקלס מתאמץ להוכיח כי רבי אלעזר הקליר הפייטן המפורסם הוא התנא רבי אלעזר בנו של רבי שמעון בר יוחאי. התנגד לאמירת יהי רצון שאומרים לפני ברכת ארבעת המינים, ומביא שרבו - הרב יחזקאל לנדא סירב לתת את אתרוגו לברכה למי שרצה להגיד קודם לכן את ה"יהי רצון".
אמירת "קדיש" על ידי נשים
הרב פלקלס דן בנושא אמירת קדיש על ידי אישה, לאחר שהוא מביא את דברי החוות יאיר וכנסת יחזקאל שהתנגדו לאמירת קדיש על ידי אשה, מתלבט הוא בעניין; מצד אחד אמר המהר"ם מינץ שאמירת קדיש היא חלק ממצוות כיבוד אב ואם וגם בנות מצוות במצוה זו. מצד שני אמר רב שנשים זוכות בשכר בעד שלושה דברים: שמביאות את בניהן ללמוד מקרא בבית הכנסת, שמביאות את בעליהן ללמוד משנה בבית המדרש, ושממתינות לבעליהן לחזור מבית המדרש בעיר מרוחקת. ואם כן, אולי יכולות הן להסתפק בפעולות אלו. לבסוף מסיק שמותר לבנות לומר קדיש בחצר בית הכנסת אחרי אמירת ספר תהילים, וציין שכך היה המנהג בפראג. עם זאת התנגד לאמירת קדיש על ידי נשים בבית הכנסת עצמו. כך התנגד לאלו שמביאים את בנותיהם הקטנות לעזרת הגברים בבית הכנסת, אך סבר שכאן טוב ומצווה שלא לומר דבר שאינו נשמע.
בית ספר למוסיקה (תוכנית טלוויזיה)
רקע
בעקבות הצלחת התוכנית, אלבום המכיל שירים של התלמידים יצא לחנויות, והכנסותיו הוקדשו למספר עמותות הפועלות למען ילדים נזקקים.
התלמידים
התלמידים של מתי כספי:
מסיבת הסיום
מצטיינת העונה, שזכתה במקום הראשון, היא תלמידתו של משה פרץ, אגם בוחבוט, שביצעה את השיר "אל תשטה באהבה".
ביקורות
מבקרי התוכנית טענו שהיא לא מקורית, ונוצרה כדי לתת קונטרה מוקדמת למתחרה מבית היוצר של "רשת", התוכנית "The Voice ישראל" (שתי התוכניות הן ריאליטי-מוזיקה בפורמט די דומה, כשבשתיהן בשתי התוכניות יוצר כל שופט נבחרת שאותה הוא מאמן). כמו כן נטען שהשימוש בילדים נועד רק כדי למשוך את הצופים, משום שילדים הם כוכבים שקל "למכור" אותם בפריים טיים לעומת אנשים בוגרים (עדות נוספת לטענה זו, ניתן לראות בגיל הקהל שבאולפן התוכנית שכולל אנשים מבוגרים בעיקר וכן בתגובותיו).
מנחם נחום קפלן
תולדות חייו
לאחר מספר שנות לימוד התחתן עם איטה, בת ר' יוסף אליעזר הכהן מנסוויז' שבמחוז מינסק המיוחס למשפחת עלי הכהן. לאחר נישואיו למד תורה, ובנוסף עסק במעשי צדקה וחסד ואמר:
מעשי החסד של ר' מנחם נחום מהורודנה
באחד הלילות עני מרוד שבגדיו קרועים הקיש על דלת ביתו של ר' מנחם נחום. ר מנחם נחום אירחו בשמחה והזמינו לישון אצלו. לפני הנץ החמה העני לבש את מעילו של ר' מנחם נחום שקיבלו מ'חברת ש"ס' האחראית על בית המדרש שבו התפלל ולמד ומסיבה זו נקרא 'בית המדרש חברת ש"ס', והלך לביתו. כשבא ר' מנחם נחום לבית המדרש ללא מעילו, הופתעו מאוד האנשים. אחד מהלומדים אמר שהוא ראה את המעיל על אחד העניים. רצתה חבורת הלומדים לרדוף אחר העני ולהשיב לר' מנחם נחום את מעילו. עצר אותם ר' מנחם נחום ושאלם האם המעיל במידה המתאימה לעני. ענו שהמעיל תואם בדיוק את מידתו של אותו עני. ואז אמר להם ר' מנחם נחום: "אם כן הניחוהו! כי זה איש עני ואביון, חלש, והוא עלול להצטנן בקור. השם יתברך יזמין לי מעיל אחר...".
כשהיה כבר מבוגר מאוד היה חלש עקב מאמציו הרבים כל השנים, אך התאמץ בכל יכולתו להמשיך במעשי חסד. באחד הלילות שבו התרים לנזקקים, תקפה אותו חולשה גדולה והוא התמוטט. עגלון שהיה בקרבת מקום שמע אנחות ומיהר למקום ומצא את ר' מנחם נחום שרוע על הארץ. הוא הרים את ר' מנחם נחום לעגלה ומיהר להביאו לביתו. באמצע הדרך ביקש ר' מנחם נחום לרדת כי הוטב לו והוא צריך להמשיך לאסוף כסף בעבור הנזקקים. התפלא העגלון ושאלו: "להיכן ילך מר בשעה מאוחרת כזו, הלא ברחובות חושך מצרים ורבנו אינו מרגיש בטוב?" השיב ר' מנחם נחום בשאלה: "אמור לי, אילו היה אחד מזמין אותך עכשיו לנסוע עמו ליער, האם היית מהסס ונמנע מלנסוע לשם?" ענה העגלון שזו פרנסתו והוא חייב לפרנס אישה וחמישה ילדים. אז הגיב ר' מנחם נחום: "לך ממתינים רק חמש נפשות, ולי ממתינים מאות עניים נצרכים, כיצד אוכל להרשות לעצמי לעלות על מטתי ולישון?!"
מערכת הצוללות במלחמת העולם הראשונה
1915: לוחמת צוללות בלתי מוגבלת
הבריטים הטילו כאמור הסגר ימי על גרמניה עם תחילת המלחמה. ההסגר היה קפדני במיוחד, וגם משלוחי מזון נחשבו כהברחה לצורך מלחמה (בניגוד לאמנות המקובלות, שהבדילו בין חומרים הקשורים ישירות לצורכי מלחמה, שאותם ניתן להחרים בהסגר ימי, לבין מזון ותרופות למשל, שנחשבו כלא קשורים למלחמה ושאותם אסור היה להחרים). הגרמנים ראו זאת כניסיון בוטה להרעיב את האוכלוסייה ולהביא אותה לידי כניעה; הגרמנים רצו לנקוט בצעד דומה כלפי הבריטים. גם בארצות הברית נתפסה חומרת ההסגר הימי הבריטי בעין לא אוהדת.
הטבעת ה"לוסיטניה"
באפריל 1915 טובעה אוניית סוחר נוספת ללא אזהרה. האונייה הייתה בדרכה לארצות הברית כדי לאסוף מטען של מזון עבור בלגיה, ועל דפנותיה הייתה צבועה בלבן הכתובת "הוועדה לסיוע לבלגיה"; מעבר לכך, הניפה האונייה דגל לבן. דעת הקהל הבינלאומית התקוממה, אך זמן קצר לאחר מכן אירע אירוע חמור בהרבה.
הטבעת ה-SS Arabic והפסקת לוחמת הצוללות הבלתי מוגבלת
ב-19 באוגוסט הטביעה צוללת גרמנית את אוניית הנוסעים הבריטית SS Arabic. 44 נוסעים טבעו וכ-400 ניצלו, אך חלק מן ההרוגים היו שלושה אזרחי ארצות הברית. הפעם עשו איומי ארצות הברית את שלהם לאחר שמחאות פרצו ברחבי ארה"ב. ב-27 באוגוסט הכריז הקיסר על הגבלות חמורות בלוחמת הצוללות נגד אוניות נוסעים גדולות. ב-18 בספטמבר בוטלה כליל הלוחמה הבלתי מוגבלת של הצוללות וגרמניה עברה ל, לוחמה חוקית אך עם שימוש מוגבר בצוללות. לוחמת צוללות אינטנסיבית איפיינה את החודשים הראשונים של 1916.
סיום המערכה
שיעור ההטבעות הלך וירד לאיטו, עם שכלול שיטת השיירות והעלייה האיטית ביכולתם של אמצעי הלחימה השונים לפגוע בצוללות. האבדות היו עדיין כבדות מאוד, ורק באפריל 1918 ירד שיעור ההטבעות מקו 300,000 טון. ואולם, מנגד, היה ברור שהצוללות אינן מצליחות לעמוד במשימתן. הסימן הברור ביותר לכך הייתה העובדה שהזרם העצום של ציוד וכוח אדם שהגיע מארצות הברית - בניגוד לתחזיתם של תומכי הלוחמה הבלתי מוגבלת בגרמניה - כמעט ולא נפגע במהלך המעבר באוקיינוס. כאמור, לא הייתה נקודת מפנה אחת ברורה; הלחימה הבריטית בים תוארה על ידי אחד ההיסטוריונים כ"סיכום יתרונות קטנים שגובשו יחד, ויחד הביאו לניצחון".
13 ימים
13 ימים (באנגלית: Thirteen Days) הוא סרט מותחן ודרמה היסטורית שבוים על ידי רוג'ר דונלדסון ונכתב על ידי דייוויד סלף. בסרט מככבים קווין קוסטנר, סטפני רומנוף, ביל סמיתרוביץ', ברוס גרינווד, סטיבן קאלפ, דילן בייקר. הסרט מבוסס על ספר אודות משבר הטילים בקובה.
סבנטין
סבנטין (בקוריאנית: 세븐틴) היא להקת בנים דרום קוריאנית.
בצקת
בצקת (בלועזית: Edema, Oedema) היא הצטברות כמות גדולה מהנורמה של נוזלים בחלל הבין-תאי או בחללים הסרוטיים כמו חלל כיס הלב, חלל האדר (בין קרומי הריאה) והצפק בבטן. בצקת יכולה להיות בעיה זמנית (בצקות קלות שלאחר פציעה קלה או ניתוח קל) או מחלה קשה של ממש (בצקת כרונית) ואף כזו הדורשת טיפול דחוף בבית חולים (כגון בצקת ריאות).
במצב נורמלי, דם עובר בנימים, כאשר לאורכם יש שיווי משקל בין הלחצים: בתחילה יש לחץ הידרוסטטי (נוזלי) גדול הגורם ליציאת הדם (ועמו החמצן) אל הרקמות. ככל שנוזל הדם יוצא, כך גדל הלחץ האונקוטי (תת סוג של לחץ אוסמוטי הפועל עקב קשירת נתרן אל חלבוני הדם הגדולים ובעיקר אלבומין), שהוא הלחץ אשר מפעילים החלבונים שבדם, משום שריכוזם גדל (כמותם נשארת זהה, אבל נפח הנוזל בו הם נמצאים יורד). הלחץ האונקוטי הגבוה גורם למשיכת הנוזל חזרה אל כלי הדם. במקביל מנקזת מערכת הלימפה, את עודפי הנוזל מהרקמה. כלומר, בצקת יכולה להופיע אם מפגיעה בלחץ ההידרוסטטי, בלחץ האונקוטי, בניקוז הלימפטי, או באיזון של נפח הדם.
ערפילית פליטה
סוגי ערפיליות פליטה
ניתן לחלק את רוב ערפיליות הפליטה לשני סוגים:
גרגוריוס הראשון
סרבוס סרבורום דאי
יחסיו של גרגוריוס עם קיסר ביזנטיון נותרו רגישים. הוא התמקד במערב, ורבות מאגרותיו עוסקות בטיפול בנכסי הוותיקן. יחסיו עם המלכים המרובינגים, המתומצתים בהתכתבותו עם כילדברט השני, הניחו את המסד לברית של האפיפיור עם הפרנקים, שלאחר מכן תהפוך את המנהיגות הגרמאנית לסוכן התנצרות בלב אירופה, ותשפיע על עתיד אירופה כולה. עם זאת, הוא גם נודע כאחד הגורמים שפעלו ללא לאות לקידום דיאלוג בין הנצרות המערבית והמזרחית.
עבודות ופרסומים
הוא הותיר אחריו:
נשים באפריקה
נשים באפריקה הן נשים שנולדו, או מתגוררות או במקור הן מיבשת אפריקה. התרבות, האבולוציה וההיסטוריה של הנשים האפריקאיות קשורה לאבולוציה ולהיסטוריה של היבשת האפריקאית עצמה.
חינוך והשכלה
החינוך היסודי במאלי היה מוגדר כחובה עד גיל 12, אך רק 49.3% מהבנות (64.1% מהבנים) למדו בבית הספר היסודי במהלך שנת הלימודים 2005–2006. ההרשמה של בנות לבית הספר הייתה נמוכה יותר מאשר בנים בכל הרמות, בעיקר בגלל פערי העוני. הנטייה התרבותית היא להשקיע בחינוך הבנים ואת הנישואין המוקדמים לבנות.
נשים אפריקאיות ידועות ומשפיעות
צ'יממנדה נגוזי אדיצ'יה (Chimamanda Ngozi Adichie) נולדה בשנת 1977, היא סופרת ופמיניסטית ניגרית, שכותבת ספרים באנגלית. בשנת 2007 זכתה בפרס אורנג' הבריטי. פרס זה מוענק לנשים הכותבות ספרי עלילה באנגלית, ואדיצ'יה היא הסופרת האפריקאית הראשונה שזכתה בפרס ב-12 שנותיו הראשונות. אדיצ'יה נולדה למשפחה מבני איגבו בדרום ניגריה. היא החלה לימודי רוקחות ורפואה באוניברסיטה של ניגריה, אך במהלך שנת הלימודים השנייה היגרה לארצות-הברית, שם קיבלה מלגה ללימודי תקשורת. בשנת 2001 סיימה את לימודיה בהצטיינות והמשיכה לתואר שני בכתיבה יצירתית באוניברסיטת ג'ונס הופקינס שבבולטימור. הרומן הראשון שכתבה היה "היביסקוס סגול" שזכה לשבחים רבים עם פרסומו. הרומן השני שפרסמה; "חצי שמש צהובה", עוסק במלחמת האזרחים בניגריה, וזיכה אותה בפרס אורנג'. בשנת 2008 השלימה אדיצ'יה תואר שני בלימודי אפריקה באוניברסיטת ייל, ובאותה השנה פרסמה אוסף סיפורים קצרים בשם "כרוך סביב צווארך". ספרה הרביעי "אמריקנה", שיצא בשנת 2013 נבחר לאחד מעשרת הספרים הטובים ביותר של השנה על ידי הניו יורק טיימס. ארבעת ספריה, שזכו לשבחי הביקורת, פורסמו ברחבי העולם, תורגמו לכ-30 שפות (כולל לעברית). ואריס דירי (בסומלית: Waris Diiriye) נולדה בשנת 1965, היא דוגמנית, סופרת ופעילת זכויות אדם סומלית, הפעילה בעיקר במלחמה נגד מילת נשים. פעילותה ההומניטרית זיכתה אותה במספר פרסים יוקרתיים. דירי שנולדה לשבט נוודים בסומליה, עברה בגיל 5 תהליך של מילת נשים. בגיל 13 ברחה ממשפחתה שרצתה להשיאה לגבר מבוגר וכך הגיעה לבסוף לדודתה בלונדון, אשת השגריר הסומלי. דירי החלה לעבוד בסניף מקדונלד'ס בלונדון ושם פגשה את צלם האפנה טרנס דונובן. דונובן הציע לה לעבוד בדוגמנות ודירי החלה לעבוד עבור חברות אופנה כמו שאנל, לוי'ס, לוריאל ורבלון, להופיע על שעריהם של כתבי עת נחשבים ולדגמן בתצוגות אופנה ברחבי העולם. בשנת 1997, בעת ריאיון למגזין האופנה "מארי קלייר", סיפרה דירי לראשונה על מילת הנשים שעברה בילדותה. כך הפכה דירי לשגרירת האו"ם בנושא המאבק נגד מילת נשים. דירי כתבה מספר ספרים, שפורסמו בעולם והפכו לרבי מכר, ביניהם "פרח המדבר" שיצא לאור בשנת 1998. הספר תורגם לשפות רבות ואף נעשה עליו סרט מצליח מאוד. בשנת 1997 עזבה דירי את עבודתה כדוגמנית והתמקדה בפעילות כנגד מילת נשים וכן כשגרירת האו"ם בנושא. במהלך שנות ה-2000 דירי הקימה קרנות וגופים רבים שמטרתם להעלות את המודעות לנושא, לגייס כספים ולהעניק זכויות וכבוד לנשים. בשנת 2010 מונתה על יד האיחוד האפריקאי כשגרירת שלום בנושא שלום וביטחון. כיום דירי היא בעלת אזרחות אוסטרית ומתגוררת בווינה.
פוליטינט
אתר פוליטינט נסגר בסוף 2009.
לואיוויל
היסטוריה
תחילה חיו תושבי היישוב במצודות מחשש לתקיפות של האינדיאנים אך בשנות ה-80 של המאה ה-18 עזבו את המצודות והקימו בתי מגורים. העיר שימשה כנמל חשוב לספינות שעברו בנהר אוהיו. בגלל שלואיוויל הייתה הנמל האחרון לפני מפלי אוהיו הספינות נאלצו לעגון בנמל ולפרוק את הסחורה בו ומשם להמשיך יבשתית לפחות עד שיעברו את המפלים. כתוצאה מהיותה עיר נמל חשובה החלו להצטרף אליה עוד ועוד תושבים עד שבשנת 1828 חיו בה כבר כ-7,000 תושבים והיא הוכרזה רשמית לעיר.
אחד ממקורות הפרנסה הגדולים בעיר היו סחר בעבדים. לתקופה מסוימת לואיוויל אף נחשבה לבירת הסחר בעבדים ונהרו אליה אנשים מערים רחוקות בזכות ההיצע הגדול של עבדים שהיו בה. בעקבות כך פעל בעיר ארגון רכבת המחתרת אשר סייעה לעבדים לברוח מבעליהם ולחצות את נהר אוהיו לאינדיאנה אשר בה הסחר בעבדים היה בלתי חוקי. במהלך מלחמת האזרחים האמריקנית העיר הייתה מעוז של צבא מדינות האיחוד אשר היה נחוש בדעתו לשמור את קנטקי באיחוד.
חינוך ותרבות
בלואיוויל ישנם 9 מוסדות להשכלה גבוהה מתוכם 5 אוניברסיטאות: אוניברסיטת לואיוויל, אוניברסיטת בלרמיין (על שם רוברטו בלרמינו), אוניברסיטת ספלדינג, אוניברסיטת סאליוואן, קמפוס של אוניברסיטת סטרייר בעלת קמפוסים בכל רחבי ארצות הברית, מכללת ספנסריין, המכון הטכנולוגי ITT, והמכון הטכנולוגי של לואיוויל.
אמנות אקלקטית
אָמָּנוּת אֶקְלֶקְטִית (נקרא גם: לַקְטָנוּת, פירוש בעברית: "לקטני/ליקוטי", כלומר: "אספני" - אוסף של סגנונות יחדיו) היא סוגה של אמנות מתוך הזרם הקרוי: אקלקטליזם השואלת מתרבויות שונות ומסגנונות שונים, ומשלבת אותם יחדיו. מקור המילה "אקלקטיות" מהשפה היוונית (eklektos) ומשמעותה "לבחור".
ציור אקלקטי
השימוש במונח אמנות אקלטית מיוחס ליוהאן יואכים וינקלמן; הוא תיאר בו את אמנותם של בני משפחת קרצ'י, אשר שילבו ביצירותיהם סגנונות קלאסיים (ובייחוד סגנון יווני קלאסי) עם עקרונות הרנסאנס.
מוזיקה אקלקטית
סגנון אקלקטי במוזיקה מתאר שימוש בסגנונות מוזיקליים שונים מסגנונו העיקרי של היוצר, או שילוב מספר סגנונות היסטוריים. בתרבות העכשווית סגנון תקלוט אקלקטי הוא סגנון בו התקליטן משלב יצירות ממגוון סוגות מוסיקליות לכדי יצירה אחת. לעיתים משתמשים במונח זה על מנת לתאר (בזלזול) יוצר לא מקורי המשתמש בסגנונות של יוצרים אחרים.
קרל ויינו
ביוגרפיה
נולד ב-28 במאי 1923 בטומסק, רוסיה הסובייטית, ברית המועצות במשפחת הקומוניסט היינריך ויינו (1889–1965), שעבר מאסטוניה בשנת 1918, ולידיה סאווי, בתם של מתיישבים אסטוניים שהתיישבו בסיביר בראשית המאה העשרים. היינריך ויינו, לאחר ניסיון כושל למרד בולשביקי באסטוניה, ברח לרוסיה, לעיר טומסק, שם נולד בנו קרל. לאחר שסיים את לימודיו במכון טומסק לאלקטרומכניקה למהנדסי תחבורה (כיום OmGUPS (OmIIT)) (1947), עבד כמהנדס וטכנאי באגף האסטוני של משרד הרכבות.
פרוינד
ראו גם
}}
בניטואיט
הרכב
נוסחת המבנה הכימי של הבניטואיט היא. המבנה של המינרל הוא של טבעת המורכבת מ-3 קבוצות של ארבעונים.
מרכז לאחטה
תכונות
במגדל פועלת מערכת כיבוי אש ערפל מים מדגם HI-FOG. כאשר הטמפרטורה עולה על 57 מעלות צלזיוס, ספרינקלרים שיוצרים ערפל ומים יתחילו לעבוד באופן אוטומטי. יחד עם הספרינקלרים, ישנם מטפי מים אותם ניתן להפעיל ידנית או באמצעות שלט רחוק על מנת ליצור וילון מים בשעת חירום. שטח זיגוג המגדל הוא 72,500 מ"ר והזיגוג של המתחם הכולל הוא 130,000 מ"ר.
עיסוי
עיסוי סיני מסורתי
צורת עיסוי זה התפתחה מהתרבות והפילוסופיה הסינית לפני כ־4000 שנה. עיסוי זה מתבסס על אנרגיית הצ'י (כלומר, בכל מקום שבו יש תנועה - יש שינוי והצ'י הוא המביא לשינוי זה) ומיושם באמצעות לחצים במקומות רגישים. הרגישות באה לידי ביטוי ברגישות לתנאי מזג אוויר ורגישות ללחצים שונים אשר עלול לגרום להרגשת כאב.
פרויקט הגנאלוגיה במתמטיקה
פרויקט הגנאלוגיה במתמטיקה (באנגלית Mathematics Genealogy Project) הוא בסיס נתונים הנמצא באתר אינטרנט, המנהל את אילן היוחסין של מנחים וסטודנטים בעבודת דוקטור במתמטיקה. באילן יוחסין זה, המנחה (או המנחים) הוא ה"אב" והדוקטורנט הוא ה"בן". ההגדרה של מתמטיקה היא רחבה יחסית וכוללת בנוסף למתמטיקה גם: "ניתוח נתונים", סטטיסטיקה, שיטות כמותיות בפיזיקה, שיטות כמותיות במדעי החברה, מדעי המחשב וחקר ביצועים. מאגר הנתונים כולל מידע על כ-220,000 מתמטיקאים.
עיסוי
עיסוי ארומתרפי
עיסוי ארומתרפי מתמקד בחוש הריח אצל הלקוח (עיין ערך ארומתרפיה). העיסוי משלב מגע עדין של ידי המעסה וטיפטוף שמנים ריחניים ליצירת רגיעה ותחושת טהרות. המעסה המשתמשת במבחר מוקפד של מרקחות שמני צמחים ריחניים אשר נטען כי הם גם בעלי סגולות מרפא. הריחות השכיחים הם: וניל, לבנדר, קוקוס, פירות הדר, שסק, אקליפטוס וורדים.
עיסוי משולב
עיסוי משולב הוא שם כולל למגוון עיסויים העושים שימוש בשיטות העיסוי הידועות בתוספות טכניקות ייחודיות שפותחו בעידן המודרני. בעיסויים המשולבים יש דגש על עבודת שרירים מאומצת יחד עם שילוב החושים לגירוי ויצירת אווירת שלווה ייחודית. יצירת האווירה כוללת מתודות מהפנג שווי לארגון וסידור סביבת הטיפול, הדלקת נרות ועמעום אורות לתחושת דמדומים, מוזיקה מרגיעה המושמעת בזמן העיסוי, הדלקת קטורות ושימוש בשמנים ריחניים להענקת תחושת רוגע, חימום החדר וכמובן מגע העיסוי.
ג'רג' גולדמן
ג'רג' גולדמן, (בהונגרית: Goldmann György; וצ'ש, 21 בדצמבר 1904 – דכאו, 10 בפברואר 1945) היה פסל הונגרי-יהודי, פעיל המפלגה הקומוניסטית ההונגרית שנספה בשואה.
טירת סאו ז'ורז'ה
העת החדשה
במאה ה-16 בנה עמנואל הראשון ארמון חדש בסמוך לנהר הטחו - ארמון הריביירה. עם בנייתו, החלה הטירה לאבד מחשיבותה. ב-1531 ניזוקה הטירה מרעידת אדמה, ומעמדה ירד אך יותר. ב-1569 הורה סבשטיאו מלך פורטוגל על בניית הטירה מחדש כארמון מלכותי, כך שיוכל לשהות בה כיאות. החל מתקופת המאבק על הכתר ב-1580, שימשה הטירה כמבצר וכבית סוהר.
ג'רג' גולדמן
ביוגרפיה
הפסל בשם "פועל" עוצב על ידי גולדמן בשנת 1929 והיה עבודתו הראשונה שבה קיבל ביטוי המפגש שלו עם תנועת העבודה. העבודה הוזמנה על ידי המפלגה הסוציאל-הדמוקרטית ההונגרית. הוא גם הציג עם עבודתו זו ב"גלריית טמאש" בתערוכה הקבוצתית של "האמנים הפרוגרסיביים החדשים" בשנת 1930, ומאוחר יותר הציג את דיוקנאותיו יחד עם הפסל ההונגרי-יהודי אנדור אנדרה פנייה בסלון קובאץ'. אומנותו הגיעה לשיאה במחצית הראשונה של שנות השלושים, בשנת 1932 הוא היה חבר בתנועה הקומוניסטית הבלתי חוקית ואחר כך הפך לחבר ב"קבוצת האמנים הסוציאליסטים". בשנת 1934 היה אחד מהחברים המייסדים של קבוצת אמנים זו והנהיג אותה. בשנת 1930 הוא ארגן את תערוכת האוסף הראשונה שלו בבודפשט. תערוכת של "האגודה החדשה לאמנויות יפות" (KUT) שבשנת 1934 הציגה את מצבת הקבר שעוצבה על ידי גולדמן, ושהוקמה בבית העלמין בצ'פל לזכר אילונה באגי, ילדה פועלת שאיבדה את חייה כחברה בתנועה. מצבה זו נהרסה לאחר מכן על ידי אנשי צלב החץ. באותה תקופה הוא גם עיצב את "הפועל היושב" בסגנון הקוביזם (הגלריה הלאומית של הונגריה). החל מהמחצית השנייה של שנות השלושים התרבו תפקידיו בתנועה, ובשל מחלת העיניים שלו שחזרה, יצר רק פסלי טרקוטה קטנים, שהבולט שבהם הוא "קצין המשטרה של הורטי" (1936, הגלריה הלאומית ההונגרית), שחושף את האכזריות והקטנוניות של המנגנון המדכא של המשטר הימני והאנטישמי של העוצר מיקלוש הורטי.
משפחת חוסייני
התקופה העות'מאנית
קרנה של משפחת חוסייני בירושלים עלתה בתקופה העות'מאנית. בתחילת המאה ה-17 כיהן עבד אל-קאדר בן כרים א-דין אל-ופאי אל-חוסייני כמופתי של ירושלים. הוא נותר ככל הנראה ללא בנים, ולכן ניטלה המשרה ממשפחתו. אף על פי כן, בתו, דניא, נישאה לבנו של יחיא שרף א-דין, אימאם מסגד אל-אקצא, ובזכות מעמדה זה, נשמר הייחוס השריפי והתואר "אל-חוסייני" לצאצאיה. באותה תקופה נתמנו בני ענף אחר של המשפחה לתפקיד "נקיב אל-אשראף" בירושלים והחזיקו בו עד תחילת המאה ה-18. הנקיב אל-אשראף היה המנהיג והדובר של צאצאי משפחת הנביא. הוא לא היה חייב להיות איש דת מלומד, והיו בידיו סמכויות רבות ועמדת השפעה רחבה מאוד. הנקיב אל-אשראף בירושלים היה בעל מעמד מיוחד, מאחר שגם בתחום זה לירושלים היה מעמד בכורה על שאר ערי הארץ: תחום אחריותו השתרע מג'נין ועד עזה והוא היה המחליט על מינויים של הנוקבא אל-אשראף המקומיים. המופתי של ירושלים וה"נקיב אל-אשראף" של ירושלים היו שתי המשרות הגבוהות ביותר במנהל העות'מאני המקומי שבני המקום יכלו להגיע אליהן, משום שירושלים הייתה כפופה לשלטון עות'מאני ישיר, ולכן סביר להניח שלא הותר למשפחה אחת להחזיק בשתיהן. בתחילת המאה ה-18 נותרו גם צאצאי עבד אל-קאדר אל-ופאי ללא בנים. הבת, נעמה, נישאה לבן משפחת אל-עסלי, והתואר "אל-חוסייני" עבר לצאצאיה באמצעות בתם, נסב. זו נישאה לבן אותה משפחת שיח'ים שדניא נישאה לתוכה ובנה המשיך לשאת את התואר הזה. במאה ה-18 ניטל תפקיד נקיב אל-אשראף מידי משפחת חוסייני ונמסר למשפחת אל-עלמי.
החל מהקמת עיריית ירושלים ב-1863 לטשה משפחת חוסייני עין גם אל עמדת הכוח הפוליטית של ראש העיר, ובני חוסייני איישו את התפקיד בחלק ניכר מהקדנציות של יתרת התקופה העות'מאנית. בשנות ה-70 של המאה ה-19 החזיק במשרה סלים אל-חוסייני. לאחר מכן החזיק בה בנו, חוסיין סלים אל-חוסייני. כמו כן, הייתה המשפחה ממונית על מקדשי "נבי מוסא" במדבר יהודה ואירוח עולי הרגל שהתקהלו שם מדי שנה בחגיגות נבי מוסא. במקביל, צברה משפחת חוסייני רכוש רב, ולקראת סוף המאה ה-19 היו ברשותה עשרות אלפי דונמים של קרקעות ובכלל זה מטעים רבים באזור יריחו. המשפחה יצרה קשרי חיתון גם עם משפחות חשובות ומכובדות בסוריה ובלבנון. בשלהי התקופה העות'מאנית, עם גבור הצפיפות בין חומות ירושלים והאצת תהליך היציאה מן החומות, החלו בני חוסייני אמידים להתיישב באזור שמצפון לעיר העתיקה, בגדתו המערבית של ואדי אל-ג'וז בסמוך לדרך שכם (בואכה שייח' ג'ראח, שהוקמה בהמשך). באזור זה, שזכה לכינוי "שכונת החוסיינים", בנו בתי מידות מפוארים על אחוזות רחבות ידיים. בין הבולטים בבתים אלה המוכרים כיום הם ביתו של רבאח אל-חוסייני (שבשנת 1870 היה ראשון מבני המשפחה לצאת מחומות העיר) הידוע כיום כמלון "אמריקן קולוני", ביתו של איסמאעיל מוסא אל-חוסייני הידוע כיום כ"אוריינט האוס", ביתו של סלים אל-חוסייני שנודע אז כ"דאר חוסייני" וכיום כ"דאר א-טיפל אל-ערבי" (בית הילד הערבי) שנבנה ב-1882, וביתו של חג' אמין אל-חוסייני, שנבנה מאוחר יותר בשטח שנקרא "כרם המופתי" וידוע כיום כ"מלון שפרד". רבים מבתי הפאר בשכונה נמצאים עד היום בבעלות בני חוסייני וצאצאיהם.
אברהם מגוץ הכהן
ביוגרפיה
נולד בג'רבה, בנם הבכור של רבי כלפון משה הכהן ומסיעדה. למד מפי הרב דידו הכהן והרב ניסים הכהן. בין עמיתיו היה רבי רחמים חי חויתה הכהן, עמו למד גם מתורת הנסתר.
כתביו
הרב הכהן פרסם בחייו מאמרים בכתבי עת תורניים עליהם חתם בפסבדונים "אבר"ך" (אברהם כהן). אך לא הספיק להדפיס את ספריו הרבים שיצאו לאור מעזבונו אחרי פטירתו:
שיטת ריילי
המאפיין המרכזי של מערכת דינמית הוא התדירויות האופייניות שלה, אשר מהוות אינדיקציה לכשל אפשרי של המבנה בעת עמיסה דינמית. עקרון ריילי מבוסס על מספר הנחות: נבחן מקרה שבו הקורה בעלת מסה זניחה ועליה מורכבות משקולות במשקל Wi כל אחת. האנרגיה הפוטנציאלית המקסימלית במערכת שווה לעבודת המשקולות, כאשר yi היא משרעת התנודה המקסימלית: מצד שני, האנרגיה הקינטית המקסימלית מתקבלת מכך שהמהירות המקסימלית בתנועה הרמונית פשוטה שווה למכפלת המשרעת בתדירות: כאשר נשווה בין שני הביטויים נקבל את מנת ריילי (Rayleight quotient):
אם מדובר בקורה בעלת פילוג מסה μ ליחידת אורך, אנרגיית העיבורים האגורה כתוצאה מכפיפה שווה: כאשר M הוא פילוג המומנט ו-θ היא פילוג שיפוע הקורה. מתורת אוילר ברנולי ידוע:
באמצעות הפיכת הסכימה לאינטגרציה והצבת הקשר האחרון, נקבל: כאשר μ היא מסה ליחידת אורך של המוט.
אלכסיס קיווי
ביוגרפיה
בשנת 1865 זכה קיווי בפרס המדינה על הקומדיה שעדיין מבוצעת לעיתים קרובות, (Nummisuutarit). עם זאת, הקבלה הפחות נלהבת של ספריו עשתה את שלה והוא כבר התמכר לשתייה. התורמת העיקרית שלו, שאיתה חי קיווי ב בתקופה שכתב, לא הייתה יכולה לעזור לו לאחר שנות ה-60 של המאה ה-19.
דוריאן גריי (סרט, 1970)
דוריאן גריי (באנגלית: Dorian Gray; באיטלקית: Il dio chiamato Dorian) הוא סרט משנת 1970 עיבוד לרומן "תמונתו של דוריאן גריי" מאת אוסקר ויילד, שיצא לאור ב-1890. בתפקיד הראשי מככב השחקן הלמוט ברגר. משמעות שם הסרט באיטלקית הוא "אל ששמו דוריאן".
רוברט קאטלר
ראשית הקריירה
ב-25 באוקטובר 1940 מונה קאטלר על ידי ראש עיריית בוסטון, מוריס ג' טובין, כחבר מועצת העיר.
לאחר המלחמה
ב-9 בינואר 1946 החליף קאטלר את צ'נינג ה. קוקס כנשיא Old Colony Trust Company. בהמשך הוא נבחר כנשיא בריגהאם אנד וימנ'ס הוספיטל. בשנים 1947–1949 הוא עמד בראש סקר בתי החולים ומתקני הבריאות והרווחה הגדול ביותר שבוצע בניו אינגלנד.
ביוריאקטור
סיווג לפי אופן הפעולה
שלושת אופני (או מודי) הפעולה של ביוריאקטורים הם:
רוברט קאטלר
לאחר המלחמה
ב-בחירות לנשיאות של 1952 שימש קאטלר כמזכיר האישי של דווייט אייזנהאואר ברכבת מערכת הבחירות שלו, משרה שבמסגרתה הוא ביצע מספר משימות, כולל כתיבת נאומים וייעוץ. העיתון U.S. News & World Report תיאר את קאטלר כ"כוח עולה כיד ימינו של הגנרל" ו"ככל הנראה האדם הקרוב יותר למועמד במובן האישי בהשוואה למושל שרמן אדמס, שבאופן כללי נחשב כקרוב אליו ביותר".
ביוריאקטור
סיווג לפי הסביבה הכימית
הסביבה הכימית והפיזית בתוך ביוריאקטור קריטית לפעולתו. בין השאר יש לשמור על תחום טמפרטורות מסוים, חומציות בתחום ידוע, ריכוז של חומרים שונים בתמיסה וכן הלאה. מבחינה מעשית, מבחינים בשני סוגים עיקריים: בביוריאקטור הפועל בשיטת אצווה, התנאים הכימיים והפיזיים משתנים במהלך המחזור, ולעומתו בביוראקטור הפועל בשיטת הזרימה הרצופה יש לשמור על תנאים קבועים ויציבים. בביוריאקטורים אווירניים יש לעיתים קרובות מנגנונים להוספת חמצן לתמיסה. ביוריאקטורים אל-אווירניים הם אטומים, ובדרך כלל יש להרחיק מהם גזים הנוצרים במהלך פעולתם. לעיתים קרובות מפיקים ביוריאקטורים כאלו גזים בעירים, למשל מתאן.
רוברט קאטלר
היועץ לביטחון לאומי
במאי 1955 שב קאטלר אל המועצה לביטחון לאומי כיועץ במשרה חלקית. לאחר מכן הוא לקח על עצמו את הנהגתה וב-6 בינואר 1957 הוא מונה מחדש כיועץ לביטחון לאומי. ב-24 ביוני 1958 הוא סיים את תפקידו והוחלף בגורדון גריי.
שנותיו האחרונות
ב-1958 הציג מושל מסצ'וסטס, פוסטר פרקולו את מועמדתו של קאטלר כחבר במועצת הקולג'ים הקהילתיים האזוריים של מסצ'וסטס. מועמדותו זו נדחתה על ידי מועצת המושל ברוב של 4 מתנגדים מול 3 תומכים, על רקע העמדה שתפקיד זה צריך היה להינתן לדמוקרט. פרקולו הגיש את מועמדותו של קאטלר שוב ב-30 בדצמבר אותה שנה והפעם אישרה אותו המועצה ברוב של 6 תומכים מול 2 מתנגדים.
ליהיא גרינר
ביוגרפיה
ביוני 2012 נישאה ליוסי צבר. ההכנות לחתונה צולמו לתוכנית ריאליטי אינטרנטית, ששודרה באתר "mako". הידוענית אביבית בר זוהר טענה שגורשה מהחתונה, דבר שהוביל לסכסוך מתמשך ומתוקשר בין השתיים. באוגוסט 2013 הגישה בר זוהר תביעת לשון הרע נגד גרינר על סך 300 אלף ש"ח בעקבות דבריה של גרינר שבר זוהר צריכה להיות מיוצגת בסוכנות לנערות ליווי. התביעה הסתיימה בפשרה שבה התחייבה גרינר להתנצל ולשלם לבר זוהר פיצוי בסך 17 אלף ש"ח. בשנת 2014 ערכה חתונה נוספת עם בעלה יוסי צבר בכנסייה בלאס וגאס.
בחנוכה 2012 השתתפה במופע הילדים "ליהיא בארץ הפלאות", שהוצג במרכזי קניות. בשנת 2013 החלה להשתתף בתוכנית הדוקו-ריאליטי "מה שקורה באילת VIP" בערוץ 24 ביחד עם אביבית בר זוהר, וכן השתתפה כנמתחת בתוכנית המתיחות של עפר שכטר "אמבוש".
באפריל 2014 פתחה בחולון חנות של מוצרי קוסמטיקה מלוס אנג'לס.
קריירה מוזיקלית
בשנת 2011 הוציאה לאור את השיר "Money". במהלך אותה שנה שרה את השיר "או גיי או ערס WTF??!!", שחיבר נוי אלוש. השיר הוא גרסה ישראלית לשיר "Loca People". כמו כן, השתתפה בווידאו קליפ "Boy Toy" של הזמרת אליסה (שארף) שפרגה.
כריס לבו
יוריס יוהאנס כריסטיאן "כריס" לֶבּוֹ (בהולנדית: Joris Johannes Christiaan "Chris" Lebeau; 26 במאי 1878, אמסטרדם – 2 באפריל  1945, דכאו) היה צייר, מעצב, גרפיקאי, קרמיקאי, מאייר פוליטי, חרט, מעצב טקסטיל, גלף עץ, אנארכיסט הולנדי, אשר הוכר על ידי יד ושם כחסיד אומות העולם.
דינג ליי
דינג לֵיי (במנדרינית: 丁磊, פין יין: Dīng Lěi; נולד 1 באוקטובר 1971), ידוע גם בשם ויליאם דינג, הוא מייסד ומנכ"ל NetEase (אתר 163.com).
הטייס הקיטע (רומן)
"הטייס הקיטע" (או "מעשה באדם השלם") הוא רומן מאת בוריס פוליבוי המבוסס על סיפור לחימתו של הטייס הסובייטי אלכסיי מארסייב. הספר יצא לאור בברית המועצות בשנת 1946.